85. ΠΡΟΕΔΡΙΚΟ ΔΙΑΤΑΓΜΑ υπ’ αριθ.43 της 6/17 Φεβρ.1984 (ΦΕΚ Α΄ 14) Κατάτμηση του τμήματος οικονομικών επιστημών και διοίκησης επιχειρήσεων της Ανωτάτης Βιομηχανικής Σχολής Πειραιώς. Κυρώθηκε και από την έκδοσή του έχει ισχύ νόμου από την παρ. Α άρθρ.7 Νόμ.1674/1986 (ΦΕΚ Α΄ 203), (τόμ.31, σελ.30,28). Έχοντας υπόψη : 1.Τις διατάξεις της παρ.6 του άρθρ.6 του Νόμ. 1268/82 «για τη δομή και λειτουργία των Α.Ε.Ι.». 2.Τη γνώμη της Γενικής Συνέλευσης του Τμήματος οικονομικών επιστημών και διοίκησης επιχειρήσεων της Α.Β.Σ.Π. η οποία ασκεί αρμοδιότητες συγκλήτου κατά το άρθρ.30, παρ. 5(β) του Νόμ. 1268/82 (συνεδρίαση 1.4.1983). 3.Τη γνώμη του Εθνικού Συμβουλίου Ανώτατης Παιδείας (Ε.Σ.Α.Π.) (συνεδρίαση 2/1.7.1983). 4.Την υπ’ αριθ.824/1983 γνωμοδότηση του  Συμβουλίου της Επικρατείας, με πρόταση του Υπουργικού Συμβουλίου, αποφασίζουμε : Άρθρ.1.-1.Το τμήμα οικονομικών επιστημών και διοίκησης επιχειρήσεων (Ο.Ε. και Δ.Ε.) της Ανωτάτης Βιομηχανικής Σχολής Πειραιώς (Α.Β.Σ.Π.) κατατέμνεται στα εξής τρία (3) τμήματα τα οποία και χορηγούν αντίστοιχα πτυχία : (ι) τμήμα οικονομικών επιστημών (ιι) τμήμα οργάνωσης και διοίκησης επιχειρήσεων (ιιι) τμήμα στατιστικής και ασφαλιστικής επιστήμης. 2.Η εκπαιδευτική λειτουργία των παραπάνω τμημάτων αρχίζει από το ακαδημαϊκό έτος 1984-1985, οπότε και εισάγονται για πρώτη φορά νέοι φοιτητές. Άρθρ.2.-1.(α) Τα μέλη του διδακτικού - ερευνητικού προσωπικού (Δ.Ε.Π.) οι επιμελητές, οι βοηθοί, οι επιστημονικοί συνεργάτες και τα μέλη του ειδικού διοικητικού τεχνικού προσωπικού (Ε.Δ.Τ. Π.), τα οποία κατά το ακαδημαϊκό έτος 1983 - 1984 υπηρετούν στο τμήμα Ο.Ε. και Δ.Ε. της Α.Β. Σ.Π. κατανέμονται και εντάσσονται στα παραπάνω τμήματα από την έναρξη του ακαδημαϊκού έτους 1984-1985. (β) Η κατά το προηγούμενο εδάφιο κατανομή και ένταξη στα τμήματα γίνεται με απόφαση του Υπουργού Εθνικής Παιδείας και Θρησκευμάτων μετά από σύμφωνη γνώμη της Γενικής Συνέλευσης του τμήματος Ο.Ε. και Δ.Ε. της Α.Β.Σ.Π. με την πλήρη σύνθεσή της, (άρθρ.30 παρ. 4γ Νόμ.1268/82) η οποία πρέπει να γνωστοποιηθεί μέσα σε αποκλειστική προθεσμία 20 ημερών από της υποβολής του σχετικού ερωτήματος, και μετά από σχετική δήλωση των ενδιαφερομένων. Μετά την παρέλευση της προθεσμίας των 20 ημερών ο Υπουργός Εθνικής Παιδείας και Θρησκευμάτων αποφασίζει και χωρίς τη γνώμη αυτή. (γ) Η διαδικασία κατανομής και ένταξης των παραπάνω στα τμήματα πρέπει να έχει ολοκληρωθεί μέχρι 30.4.84. (Αντί για τη σελ.718,231(α)  Σελ. 718,231(β) Τεύχος Θ22-Σελ.87 545 Πανεπιστήμια Πειραιώς-Μακεδονίας 31.Θ.δ.81-85 2.Τα μέλη του Ε.Ε.Π., τα οποία κατά το ακαδημαϊκό έτος 1983-1984 υπηρετούν στην Α.Β.Σ.Π., εξακολουθούν να ανήκουν στο Α.Ε.Ι. συνολικά και εξυπηρετούν τις ανάγκες του Α.Ε.Ι. και των τμημάτων. 3.(α) Τα υπηρετούντα μέλη του Διοικητικού προσωπικού της Α.Β.Σ.Π., εξακολουθούν να υπηρετούν στις Διοικητικές, οικονομικές και τεχνικές υπηρεσίες του ιδρύματος. (β) Με απόφαση του πρυτανικού συμβουλίου είναι δυνατό να διατίθενται μέλη του διοικητικού προσωπικού, για την κάλυψη των διοικητικών αναγκών των δημιουργούμενων τμημάτων μέχρι την αναδιάρθρωση των διοικητικών υπηρεσιών του ιδρύματος, σύμφωνα και με τα προβλεπόμενα στο άρθρ.30 παρ. 9 του Νόμ.1268/82. Άρθρ.3.-1.(α) Οι φοιτητές, οι οποίοι κατά το ακαδημαϊκό έτος 1983-1984 φοιτούν στο τμήμα Ο.Ε. και Δ.Ε. της Α.Β.Σ.Π. κατατάσσονται αυτοδίκαια από την έναρξη του ακαδημαϊκού έτους 1984-1985 στα δημιουργούμενα τμήματα, ως εξής : (ι) Όσοι φοιτούν στο 2ο, 3ο ή 4ο έτος σπουδών ή οφείλουν μαθήματα πτυχίου και έχουν επιλέξει την παρακολούθηση του προγράμματος σπουδών που αντιστοιχεί στο πτυχίο οικονομικών επιστημών κατατάσσονται στο τμήμα οικονομικών επιστημών. (ιι) Όσοι φοιτούν στο 2ο, 3ο ή 4ο έτος σπουδών ή οφείλουν μαθήματα πτυχίου και έχουν επιλέξει την παρακολούθηση του προγράμματος σπουδών που αντιστοιχεί στο πτυχίο Διοίκησης επιχειρήσεων κατατάσσονται στο τμήμα Οργάνωσης και Διοίκησης Επιχειρήσεων. (ιιι) Όσοι φοιτούν στο 2ο, 3ο ή 4ο έτος σπουδών ή οφείλουν μαθήματα πτυχίου και  έχουν επιλέξει την παρακολούθηση του προγράμματος σπουδών που αντιστοιχεί στο πτυχίο στατιστικής κατατάσσονται στο τμήμα στατιστικής και Ασφαλιστικής Επιστήμης. (ιβ) Οι φοιτητές που έχουν εισαχθεί στην Α.Β.Σ.Π. κατά το ακαδημαϊκό έτος 1983-1984 κατατάσσονται στα δημιουργούμενα τμήματα με βάση σχετική δήλωση προτίμησης την οποία οφείλουν να υποβάλουν στη γραμματεία της Α.Β.Σ.Π. το αργότερο μέχρι 31.4.84. Όσοι δεν υποβάλουν τη σχετική δήλωση προτίμησης κατατάσσονται σε τμήμα με απόφαση του πρύτανη. (β) Η διαδικασία κατάταξης των φοιτητών στα τμήματα πρέπει να έχει ολοκληρωθεί το αργότερο μέχρι 30.4.84. Σελ. 718,232(β) Τεύχος Θ22-Σελ.88 2.(α) Τα κατά το Ακαδημαϊκό έτος 1983-1984 ισχύοντα προγράμματα σπουδών τα οποία αντιστοιχούν στο πτυχίο Οικονομικών Επιστημών, στο πτυχίο Διοίκησης Επιχειρήσεων και στο πτυχίο Στατιστικής εξακολουθούν να ισχύουν κατά το ακαδημαϊκό έτος 1984-1985 για τα δημιουργούμενα τμήματα Οικονομικών Επιστημών, Οργάνωσης και Διοίκησης Επιχειρήσεων, Στατιστικής και Ασφαλιστικής Επιστήμης αντίστοιχα, εκτός εάν τροποποιηθούν πριν από την έναρξη των μαθημάτων κατά τα προβλεπόμενα στο άρθρ.24 του Νόμ.1268/82. (β) Οι κατά την προηγούμενη παράγραφο κατατασσόμενοι στα δημιουργούμενα τμήματα φοιτητές διατηρούν την εκπαιδευτική τους  κατάσταση σε σχέση με τα υπολειπόμενα έτη ή εξάμηνα σπουδών, κατοχυρώνουν δε όλα τα μαθήματα στα οποία έχουν εξετασθεί επιτυχώς. (γ) Η Γενική Συνέλευση του οικείου τμήματος έχει την ευθύνη της ρύθμισης οποιουδήποτε προβλήματος ανακύπτει από το ακαδημαϊκό έτος 19841985 σε σχέση με την Εκπαιδευτική κατάσταση των φοιτητών λόγω οποιασδήποτε αλλαγής στο πρόγραμμα σπουδών. Άρθρ.4.-Τα εργαστήρια και τα σπουδαστήρια της Α.Β.Σ.Π. κατανέμονται από το ακαδημαϊκό έτος 1984-1985 στα δημιουργούμενα τμήματα ή παραμένουν στο ίδρυμα συνολικά με απόφαση του Υπουργού Εθνικής Παιδείας και Θρησκευμάτων μετά από σύμφωνη γνώμη της Γενικής Συνέλευσης του τμήματος Ο.Ε. και Δ.Ε. η οποία πρέπει να γνωστοποιηθεί μέσα σε αποκλειστική προθεσμία 20 ημερών από της υποβολής του σχετικού ερωτήματος. Μετά την παρέλευση της προθεσμίας των 20 ημερών ο Υπουργός Εθνικής Παιδείας και Θρησκευμάτων αποφασίζει και χωρίς τη γνώμη αυτή. Η παραπάνω διαδικασία πρέπει να ολοκληρωθεί το αργότερο μέχρι 30.6.84. 546 31.Θ.δ.85 Πανεπιστήμια Πειραιώς-Μακεδονίας Άρθρ.5.-1.Τα πτυχία Οικονομικών Επιστημών που χορηγεί η Α.Β.Σ.Π. είναι ως προς όλες τις συνέπειες απολύτως ισότιμα με το πτυχίο που θα χορηγεί από το ακαδημαϊκό έτος 1984-1985 το τμήμα Οικονομικών Επιστημών. 2.Τα πτυχία Διοίκησης Επιχειρήσεων που χορηγεί η Α.Β.Σ.Π. είναι ως προς όλες τις συνέπειες ισότιμα με το πτυχίο που θα χορηγεί από το ακαδημαϊκό έτος 1984-1985 το τμήμα Οργάνωσης και Διοίκησης Επιχειρήσεων. 3.Τα πτυχία Στατιστικής με βασικό κύκλο σπουδών στις Οικονομικές Επιστήμες ή στη Διοίκηση Επιχειρήσεων που χορηγεί η Α.Β.Σ.Π. είναι ως προς όλες τις συνέπειες απολύτως ισότιμα με το πτυχίο που θα χορηγεί από το ακαδημαϊκό έτος 1984-1985 το τμήμα Στατιστικής και Ασφαλιστικής Επιστήμης. 4.Τα πτυχία που θα χορηγούν από το Ακαδημαϊκό έτος 1984-1985 τα κατά το άρθρ.1 του παρόντος δημιουργούμενα τμήματα θεωρούνται επαρκές τυπικό προσόν για τις περιπτώσεις για τις οποίες η κείμενη νομοθεσία απαιτεί πτυχίο Α.Β.Σ.Π., Α.Β.Σ.Ο., Α.Σ.Ο.Ε.Ε., ή τμήματος ή Σχολής Οικονομικών Επιστημών Πανεπιστημίου. Άρθρ.6.-1.Ο κατά το ακαδημαϊκό έτος 1983-1984 Πρύτανης της Α.Β.Σ.Π. συγκαλεί μέχρι 20.5.84 το κατά το άρθρ. 11 παρ. 3 του Νόμ.1268/82 προβλεπόμενο ειδικό σώμα εκλεκτόρων για την εκλογή του πρύτανη και των δύο αντιπρυτάνεων, των οποίων η θητεία αρχίζει από 1.9.84. 2.Αμέσως μετά την ολοκλήρωση της διαδικασίας κατανομής του προσωπικού και κατάταξης των φοιτητών στα δημιουργούμενα τμήματα και σε κάθε περίπτωση μέχρι 31.5.1984 συγκαλούνται από τον κατά το ακαδημαϊκό έτος 1983-1984 πρύτανη της Α.Β.Σ.Π. τα κατά το άρθρ. 8, παρ. 4 του Νόμ. 1268/82 προβλεπόμενα ειδικά σώματα εκλεκτόρων για την εκλογή των Προέδρων των παραπάνω τμημάτων. 3.Αμέσως μετά την έναρξη του Ακαδημαϊκού έτους 1984-1985 συγκαλούνται από τους Προέδρους των τμημάτων οι αντίστοιχες Γενικές Συνελεύσεις και ασκούν τις προβλεπόμενες από το Νόμ.1268/82 αρμοδιότητες. 4.(α). Η σύσταση των τομέων στα δημιουργούμενα τμήματα γίνεται με απόφαση του Υπουργού Εθνικής Παιδείας και Θρησκευμάτων ύστερα από σύμφωνη γνώμη της Γενικής Συνέλευσης του αντίστοιχου τμήματος, η οποία πρέπει να γνωστοποιηθεί μέσα σε αποκλειστική προθεσμία 20 ημερών από της υποβολής του σχετικού ερωτήματος. Μετά την παρέλευση της προθεσμίας των 20 ημερών ο Υπουργός Εθνικής Παιδείας και Θρησκευμάτων αποφασίζει και  χωρίς τη γνώμη αυτή. (β) Αμέσως μετά τη σύσταση των τομέων η Γενική  Συνέλευση κάθε τμήματος αποφασίζει για την κατανομή του υπηρετούντος προσωπικού στους τομείς, όπως επίσης και για την κατανομή εργαστηρίων, σπουδαστηρίων, βιβλιοθηκών και λοιπών μονάδων στους τομείς ή τη διατήρησή τους στο τμήμα. 5.Αμέσως μετά την ολοκλήρωσή της διαδικασίας κατανομής του προσωπικού στους τομείς, κινείται από τον Πρόεδρο του αντιστοίχου τμήματος η διαδικασία συγκρότησης της Γενικής Συνέλευσης κάθε τομέα, εκλογής Διευθυντή κάθε τομέα και συγκρότησης Γενικής Συνέλευσης τμήματος. 6.(α) Από τον κατά το ακαδημαϊκό έτος 1983-84 πρύτανη της Α.Β.Σ.Π. συγκαλούνται μέχρι 30.6.84 τα μέλη Δ.Ε.Π. κάθε τμήματος, προκειμένου να εκλέξουν τον εκπρόσωπο του Δ.Ε.Π. κάθε τμήματος στη Σύγκλητο, κατά τα προβλεπόμενα στην παρ. 1 του άρθρ. ΙΙ του Νόμ.1268/82. (β) Ο παραπάνω πρύτανης μεριμνά για την έγκαιρη υπόδειξη των λοιπών κατά τις παρ.1 και 2 του άρθρ. 11 του Νόμ.1268/82 εκπροσώπων που μετέχουν στη Σύγκλητο και στο Πρυτανικό Συμβούλιο, ώστε να αρχίσει η λειτουργία τους από 1.9.84. 7.(α) Η θητεία του πρύτανη, των αντιπρυτάνεων, των προέδρων τμημάτων, των Διευθυντών τομέων και των κατά τις διατάξεις των άρθρ. 8, 9 και ΙΙ του Νόμ.1268/82 εκπροσώπων αρχίζει από 1.9.84. (β) Η θητεία του κατά το ακαδημαϊκό έτος 19831984 πρύτανη της Α.Β.Σ.Π. λήγει στις 31.8.84. Άρθρ.7.-Για όσα θέματα δεν ρυθμίζονται ειδικά με το παρόν εφαρμόζονται συμπληρωματικά οι διατάξεις του Νόμ.1268/82 και οι λοιπές ισχύουσες για τα Α.Ε.Ι. διατάξεις. 